У С Т А В

на НАРОДНО ЧИТАЛИЩЕ

,,Владимир Г.Ваков-1899г.,,

с.Комощица обл.Монтана

Приет на 28.08.1997г.

Допълнен на 27.11.2003г.

Допълнен на 29.03.2010г.

Читалището е уникално достояние на българския народ.Създадено в епохата на националното Възраждане,то има неоценим влог във формирането нашата душевност и култура, пример за силата на националния творчески дух.

Народно читалище,,Вл.Г.Ваков-1899г.,, в с.Комощица има своята историческа заслуга за развитието и запазването на българските обичаи и традиции за поколения комощичани.

ГЛАВА ПЪРВА

ОБЩИ ПОЛОЖЕНИЯ,ЦЕЛИ И ЗАДАЧИ

Чл.1 1.НЧ,,Вл.Г.Ваков-1899г.,, е самоуправляващо се българско културно-просветно сдружение на жителите от с.Комощица,което изпълнява и държавни

културно-просветни задачи.В дейността му могат да участват всички физически лица,без оглед на възраст, пол, политически и религиозни възгледи и етническо самосъзнание.

2.НЧ,,Вл.Г.Ваков-1899г.,, е юридическо лице с нестопанска цел.

Чл.2. 1.Целта на читалището е да задоволява потребностите на населението в с.Комощица свързани с:

1.Развитието и обогатяването на културния живот.

2.Запазване на обичаите и традициите на българския народ.

3.Възпитаване и утвърждаване на националното ни самосъзнание.

4.Популяризиране на регионалните достижения във всички сфери на обществения живот.

5.Достъп до съвременните информационни и комуникационни технологии.

6.Развитие на социални и културно образователни дейности сред населението на селото.

/2/За постигане на целите на ал.1 НЧ,,Вл.Г.Ваков-1899г.,, извършва основни дейности като:

1.Развива и подпомага традиционни и нови форми на любителско и художествено творчество в групите за народни песни и танци,обедини във фолклорен състав за народни песни и танци ,,Камъшица,, носещ първоначалното име на с.Комощица.

2.Разширяване и обогатяване на библиотечния Фонд в читалищната библиотека.

3.Събира,разпространява и популяризира знания за родния край и за достиженията регионални културни творци.

4.Допълнено с решение на общото събрание от 25.03.2010г.-развива младежки дейности за задоволяване на потребностите на младите хора от селото.

Чл.3.Читалището може да се съюзява за защита на своите интереси,цели и съвместни инициативи в Съюза на народните читалища.

Г Л А В А В Т О Р А

ЧЛ.4.1.Членовете на читалището са индивидуални,колективни и почетни.

2.Индивидуални членове са български граждани.Те биват действителни и спомагателни:

-Действителни са лица,навършили 18г.,които участват в дейността на читалището и са изразили писмено молбата си в подадено заявление,като плащат редовно годишния си членски внос,определен от общото събрание и имат право да избират и да бъдат избирани.

-Спомагателни членове са лица до 18г. Те нямат право да избират и да бъдат избирани в читалищното настоятелство и имат съвещателен глас.

3.Колективните членове съдействат за осъществяването на целите на читалището,подпомагат дейностите, обогатяването на материалната база и имат право на глас.

Колективни членове мога да бъдат:

/1/Стопански организации

/2/Кооперации и сдружения

/3/Търговски дружества

/4/Културно-просветни и любителски клубове и творчески колективи.

/5/Неправителствени организации.

4.Членството се прекратява,ако членовете не са

заплатили членския си внос до края на първото тримесечие на годината.

5.Почетни членове могат да бъдат български и чужди граждани с изключителни заслуги за читалището и се утвърждават от общото събрание.

Чл.5.Органи на читалището са:

1.Общо събрание

2.Настоятелство

3.Проверителна комисия

4.Допълнено с решение на ОС от 29.03.2010г

Съвет на старейшините

Чл.6.1.Върховен орган на читалището е Общото Събрание

/2/Общото Събрание на читалището се състои от всички членове на читалището, имащи право на глас.

Чл.7.Общото събрание

/1/Изменя и допълва Устава

/2/Допълнение с решение на ОС на 29.03.2010г.

Избира и освобождава членове на настоятелството,

проверителната комисия,председателя и съвета на старейшините.

/3/Приема вътрешните актове,необходими за организацията и дейността на читалището.

/4/Изключва членове на читалището.

/5/Определя основните насоки на дейността на читалището.

/6/Взема решения за членуване или за прекратяване членството в читалищния съюз.

/7/Приема бюджета на читалището.

/8/Определя размера на членския внос.

/9/Допълнено с решение на ОС от 29.03.2010г.-приема годишния отчет до 30 март на следващата година.

/10/Отменя решения на органите на читалището.

/11/Взема решения за прекратяване на читалището

/12/Взема решения за отнасяне до съда за незаконосъобразни действия на ръководството или на отделни читалищни членове.

/13/Решенията на Общото събрание са задължителни за другите органи на читалището.Те се вземат с явно или тайно гласуване.

Чл.8/1/С решение на Общото събрание от 29.03 2010г.-редовно общо събрание на читалището се свиква от настоятелството задължително веднъж годишно.Извънредно общо събрание може да бъде свикано по решение на настоятелството,по искане на проверителната комисия или на една трета от членовете,имащи право на глас.При отказ на настоятелството да свика извънредно общо събрание до 15 дни от постъпване на искането на проверителната комисия или на една трета от членовете на читалището,имащи право на глас,могат да свикат извънредно общо събрание от

свое име.

/2/С решение на ОС от29.03.2010г.е допълнена-Поканата за събрание трябва да съдържа дневния ред,

датата,часа и мястото на провеждането му и кой го свиква.Тя трябва да бъде получен срещу подпис или връчена не по-късно от 7 дни преди датата на провеждането на събранието.В същият срок на вратата на читалището и на други общодостъпни места в селото, трябва да бъде залепена поканата за събранието.

/3/С решение на ОС от 28.03.2010г. е допълнена

Общото събрание е законно,ако присъстват най-малко

Половината от имащите право на глас членове на читалището.При липса на кворум,събранието се отлага с един час.Тогава събранието е законно,ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/4/Решенията по чл.7,ал.1.,т.1,4,10,11,12 се вземат с мнозинство най-малко две трети от всички членове.

Останалите решения се вземат с мнозинство повече от половината от присъстващите членове.

Чл.9/1/С решение на ОС от 29.03.2010г.е изменен и допълнен-изпълнителен орган на читалището е настоятелството,което се състои от 5/пет/ членове,избрани за срок от 3/три/години.Същите да нямат роднински връзки по права и съребрена линия до четвърта степен,да не са в трудови правоотношения с читалището и не предизвикват конфликт на интереси.

/2/Членовете на настоятелството,включително председателя и секретаря,подават декларации за конфликт на интереси при условията и по реда на Закона за предотвратяване на конфликт на интереси.Декларациите се обявяват на интернет страницата.

/3/Настоятелството:

1.Свиква Общото събрание.

2.Осигурява изпълнението на решенията на ОС.

3.Подготвя и внася в ОС проект за бюджета на читалището и утвърждава щата му.

4.Подготвя внася в ОС отчет за дейността на читалището.

5.Назначава секретаря на читалището по утвърдени критерии и утвърждава длъжностната му характеристика.

6.Разработва и изпълнява статут за морално и материално стимулиране на участниците в дейността на читалището.

7.Настоятелството взема решения с мнозинство повече от половината от членовете си.

Чл.10/1/Председателя на читалището е член на настоятелството и се избира от ОС за срок от 3/три/ години.

/2/Председателят:

-Организира дейността на читалището съобразно Закона,Устава и решенията на ОС.

-Представлява читалището.

-Свиква и ръководи заседанията на настоятелството.

-Отчита дейността на настоятелството.

-Сключва и прекратява трудовите договори със служителите,съобразно бюджета на читалището и въз основа решение на настоятелството.

Чл.10а.С решение на ОС от 29.03 2010г. се създава

Секретариат на читалището:

/1/Организира изпълнението на решенията на настоятелството,включително решенията за изпълнение на бюджета.

/2/Организира текущата,основна и допълнителна

дейност.

/3/Отговаря за работата на щатния и хонорувания персонал.

/4/Представлява читалището заедно и поотделно

със секретаря .

2.Секретарят не може да е в роднински връзки с членовете на настоятелството и на проверителната комисия по права и съребрена линия до четвърта степен,

както и да бъде съпруг или съпруга на председателя на читалището.

Чл.11.Проверителната комисия се състои от три/3/

членове,избрани за срок от 3/три/ години.

2.С решение на ОС от 29.03.2010г. е допълнено:

Членовете на проверителната комисия не могат да бъдат лица,които са в трудово-правни отношения с читалището или са роднини на членове на настоятелството,на председателя или секретаря по права линия-съпрузи,братя,сестри,роднини по сватовство от първа

степен.

3.С решение на ОС от 29.03.2010г.е допълнено:

Проверителната комисия осъществява контрол върху дейността на настоятелството,председателя и секрета-

ря на читалището по спазване на закона,устава и решенията на общото събрание.

Чл.11а.С решение на ОС от 29.03.2010г.се създава Съвет на старейшините.

б.Съветът на старейшините е съвещателен орган на читалището и настоятелството и се състои от 5/пет/члена,които се избират от ОС.

в.Читалището използва опита и мъдростта на членовете на съвета на старейшините в организационната им дейност.

Г Л А В А Т Р Е Т А

ИМУЩЕСТВО И ФИНАНСИ

Чл.14.Читалищното имущество се състои от сграден фонд:

1.Читалищна сграда на ул.”Ломска”1

2.Земеделска земя,състояща се от 54 дка-ливадна.

3.Движимо имущество състоящо се от:основни средства,малоценни и малотрайни предмети,библиотечен фонд.

Чл.15.Читалището набира средства от следните източници:

1.Членски внос,културно-просветна дейност,наеми от движимо и недвижимо имущество,дарения и завещания,субсидия от държавния и общински бюджет и други приходи.

2.Читалищното настоятелство изготвя годишен отчет за приходите и разходите,който се приема от ОС и се представя в общината в Якимово.

ГЛАВА ЧЕТВЪРТА

ЗАКЛЮЧИТЕЛНИ РАЗПОРЕДБИ

Чл.16.Допълнено с решение на ОС от20.03.2010г.-

читалището се нарича ,,Владимир Гаврилов Ваков-1899г.,,,със седалище с.Комощица ул.,,Ломска,,1

Чл.17.Печатът на читалището е кръгъл с надпис Народно Читалище,,Вл.Г.Ваков-1899г.,, с.Комощица,а в средата разтворена книга с лъчи в горния край.

Чл.18.Настоящият устав с така направените допълнения и изменения влиза в сила от датата на приемането му от ОС и подлежи на изменение допълнение,утвърдено от ОС.

